  Майя Бывальцева 9-тӥ куарусёнэ Москваысь ВДНХ-лэн75-тӥ павильоназ книгая калыккуспо адӟытон-вузкарон улсын удмуртъёслэн Москваысь бӧляксы вордскем шаеренызы тодматон ортчытӥз. Кызьы вераз иворъёсъя «Удмуртия» агентстволы ужрадэз одӥгез нуись Евгенией Максимов, калык тырмыт люкаськиз. «Учкисьёс туж умой вазиськизы, удмурт кырӟанъёс тужгес кельшизы. Трос лыктэмын вал Москваын улӥсь удмуртъёс, соин ик милемыз туж шуныт пумитазы. <…> Милям сыӵе интерактив кадь вал — пумен мачкиськом Удмуртия сярысь, пумен кырӟанъёсын пото. Мыным туж кельшиз, сомында положительной эмоциос. Шумпотӥсько, мар ке удмурт сямен карыны быгатӥсько шуыса, удмурт кыллы кызьы ке но юрттыны быгатӥсько шуыса», — вераз Евгений Максимов. Москваысь ВДНХ-ын Удмуртиен тодматон 5 фото Тодэ вайытом, удмурт лулчеберетлы сӥзем ужрадын удмурт кырӟанъёсты быдэстӥзы Удмуртиын но Москваын улӥсь кырӟасьёс. Соос пӧлын Можгаысь Надежда Потапова, кунлэн шоркараз улӥсь Наталия Дзыга, Ирина Денисова, Олеся Полатова но Степан Лагунов, Алексей Пикулев, Богдан Анфиногенов.  Надежда Потапова "Пипу куар" Тегъёс: Лулчеберет Москва Удмуртия удмуртъёс удмуртъёслэнбляксы  